Diari Oficial de la Generalitat Valenciana


Sumari del DOGV 9784, del 08-02-2024 (2024/869)

RESOLUCIÓ de 30 de gener de 2024, de la presidenta de Turisme Comunitat Valenciana, de denegació d'ajudes derivades de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 2.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/869


Data del document
:   30-01-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 30 de gener de 2024, de la presidenta de Turisme Comunitat Valenciana, de denegació d'ajudes derivades de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 2. [2024/869]  
Antecedents de fet  
Primer. Per Resolució de 5 de maig de 2023, del president de Turisme Comunitat Valenciana, es van convocar les ajudes d'impuls a la competitivitat turística per a l'any 2023. Ajudes que responent a les directrius establides tant en el Pla estratègic del turisme de la Comunitat Valenciana 2021-2025 com en el Pla estratègic de subvencions de la Presidència de la Generalitat i els seus organismes públics per al període 2021-2023 (aprovat este últim per la Resolució de 26 de febrer de 2021, de la Presidència de la Generalitat, i publicat en el DOGV núm. 9033, de 03.03.2021), recullen els programes d'actuació de Turisme Comunitat Valenciana per a l'any 2023:  
- Programa 1: dirigit a empreses turístiques de la Comunitat Valenciana que desenvolupen durant 2023 projectes orientats a l'impuls de la competitivitat turística.  
- Programa 2: dirigit a empreses, associacions, federacions o fundacions que duguen a terme durant 2023 esdeveniments musicals, esportius o culturals a la Comunitat Valenciana que tinguen impacte turístic.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides al citat Programa 2, «Impuls a esdeveniments musicals, esportius i culturals d'impacte turístic», sol·licituds que han donat lloc a la instrucció dels expedients esmentats en el document annex a la present resolució.  
Tercer. Mitjançant escrit de 31 d'octubre de 2023, Esther Labaig Gallardo, directora General de Turisme, va comunicar causa d'abstenció per a intervindre, acordar o proposar qualsevol tràmit, proposta o resolució derivada de la convocatòria abans citada. Després de la consideració del citat escrit, per part de la presidenta de Turisme Comunitat Valenciana, mitjançant Resolució de 3 de novembre de 2023, es va acordar:  
«Acceptar l'abstenció presentada per Esther Labaig Gallardo, directora general de Turisme d'esta conselleria, en el procediment establit respecte de les subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023.  
  
Acordar la suplència de la directora general de Turisme, en matèria de subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023 en el cap d'Àrea de Competitivitat Turística de Turisme Comunitat Valenciana, Javier Solsona Monzonís».  
Quart. Amb data 28 de novembre de 2023, el cap en funcions del Servici d'Ajudes de Turisme Comunitat Valenciana, com a òrgan instructor de les ajudes, va emetre informe en el qual exposava que atés que les circumstàncies que van motivar la primera ampliació es mantenien, es feia convenient procedir a una segona ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana. En este informe, es proposa una nova ampliació de termini per a resoldre i al mateix temps per a justificar.  
  
Per Resolució de 29 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, es va determinar:  
«1r. Ampliar el termini per a resoldre les sol·licituds presentades a l'empara de la convocatòria d'ajudes d'impuls a la competitivitat turística per a l'any 2023 convocades per la Resolució de 5 de maig de 2023, del president de Turisme Comunitat Valenciana, fins al 19 de desembre de 2023, modificant en este sentit l'article 12.5 de la citada resolució de convocatòria.  
2n. «Ampliar el termini per a la justificació de l'ajuda fins al 19 de gener de 2024, modificant en eixe sentit l'article 15.9 de la citada resolució de convocatòria. No obstant això, les activitats hauran d'haver-se realitzat, facturat i pagat l'any 2023.»  
Cinqué. D'acord amb el que s'estableix en l'article 11.2 de la resolució de convocatòria, la comissió d'avaluació d'ajudes es va reunir en sessió de 18 de desembre de 2023 i va adoptar els següents acords:  
  
«6é Respecte de les sol·licituds que s'esmenten en l'annex II «Expedients desfavorables P2» de la present acta, la comissió acorda informar-los desfavorablement a l'efecte de concessió d'ajuda per no correspondre l'actuació amb l'objecte establit en la resolució de convocatòria, per no superar el cost subvencionable l'import mínim establit en la resolució de la convocatòria o per no correspondre el projecte amb les actuacions subvencionables.  
Dictada la resolució favorable, es procedirà a dictar la proposta de denegació per als sol·licitants que figuren en l'annex II a esta acta.»  
  
Sisé. En aplicació dels antecedents de fet anteriors, amb data 20 de desembre de 2023, el cap de l'Àrea de Competitivitat Turística de Turisme Comunitat Valenciana, en virtut del que es disposa en la Resolució de la Presidència de Turisme Comunitat Valenciana de 3 de novembre de 2023, acceptant l'abstenció formulada per la directora i acordant la suplència per als expedients d'ajudes derivats de la Resolució de 5 de maig de 2023, va dictar proposta de resolució de denegació d'ajudes per als 30 sol·licitants que s'esmenten en el document annex a esta resolució. Esta proposta va ser notificada als sol·licitants mitjançant la seua publicació en el Diari Oficial de la Generalitat Valenciana núm. 9755, de 29 de desembre de 2023, i va posar de manifest l'expedient als interessats i els va concedir un termini de deu dies per a la presentació d'al·legacions.  
Seté. Finalitzat el termini establit en la referida proposta de resolució, els sol·licitants que s'esmenten a continuació, han presentat al·legacions, i no és objecte de la present resolució i es limiten els efectes d'esta a aquells expedients els sol·licitants dels quals no han presentat al·legacions, sol·licitants tots estos que figuren en l'annex a la present resolució.  
  
Núm. expedient Sol·licitant  
CLV-5-23 ASOC. RUTA DEL VI DE LA DO UTIEL-REQUENA  
CMV-14-23 LICANUS, SL.  
CMC-30-23 EMSEVALL, SL.  
CMC-57-23 MEDITERRANEA DE MARKETING Y PUBLICIDAD, SL.  
CMV-1-23 FUNDACIO ASINDOWN  
CMV-13-23 ESPACIOS IMPREVISTOS DE CREACIÓN, SL.  
  
  
Fonaments de dret  
Primer. La Resolució de 5 de maig de 2023, del president de Turisme Comunitat Valenciana, per la qual es convoquen les ajudes 2023 de Turisme Comunitat Valenciana, dirigides a empreses, associacions, federacions i fundacions, destinades a la millora de la competitivitat dels servicis i productes turístics de la Comunitat Valenciana, el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol; Resolució de 4 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, i altra normativa d'aplicació.  
  
Segon. La competència per a dictar la present resolució la té la presidenta de Turisme Comunitat Valenciana d'acord amb el que s'establix en apartat 2, lletra f), de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'establix en l'article 12, apartat 1, de la Resolució de 5 de maig de 2023, citada en el fonament primer.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes que es detallen en el document annex de la present resolució, amb indicació del motiu de denegació, corresponents al Programa 2, «Impuls a esdeveniments musicals, esportius i culturals d'impacte turístic», de la resolució de convocatòria de 5 de maig de 2023 per la qual es regixen estes ajudes.  
  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'esta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'esta, tot això de conformitat amb el que s'establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de gener de 2024.- La presidenta de Turisme Comunitat Valenciana: Nuria Montes de Diego.